Kaarina Hazard

Kaarina Hazard (s. 11. helmikuuta 1966 Kuopio) on suomalainen vapaa kirjoittaja ja näyttelijä.

Hazard on tullut tunnetuksi erityisesti kolumnistina, radioäänenä, näyttelijänä, käsikirjoitajana ja omaperäisenä, usein provokatiivisena yhteiskunnallisten ilmiöiden tarkastelijana.

 Elämä ja ura 
Koulutukseltaan Hazard on filosofian maisteri Tampereen yliopistosta, pääaineena yleinen kirjallisuustiede. Hän on leski ja hänellä on kaksi aikuista lasta. 

Hazard nousi julkisuuteen näyttelijänä. Hazard näytteli nimiroolin Heidi Könkään ohjaamassa ja Tove Idströmin käsikirjoittamassa tv-elokuvassa Liian paksu perhoseksi, joka perustuu Sisko Istanmäen Finlandia-palkintoehdokkaana olleeseen romaaniin. Elokuva esitettiin televisiossa vuonna 1998, ja se oli sekä arvostelu- että yleisömenestys keräten lähes 1,5 miljoonaa katsojaa. Hazard on näytellyt parissakymmenessä elokuvassa ja tv-sarjassa.

Vuonna 2010 hän oli ehdolla parhaan naispääosan Jussi-palkinnon saajaksi roolistaan elokuvassa Postia pappi Jaakobille.

Hazard on palkittu parhaan draamakäsikirjoituksen Venlalla sarjasta Hopeanuolet (2007) sekä yhdessä Leea Klemolan kanssa parhaan käsikirjoittajan Kultainen Venla -palkinnolla Myrskyn jälkeen tv-sarjasta (2017). Hazard myös näytteli Myrskyn jälkeen -sarjan pääosaa.

Hän on julkaissut muun muassa kirjoituskokoelman Kontallaan: Muistiinpanoja mediasta (2006), yhdessä Olli Löytyn kanssa kirjan Tää on taas tätä: Parisuhteen sanakirja (2007) sekä Raimo Summasen kanssa teoksen Lätkä: Kirja urheilusta (2010).

Hazard toimi Pressiklubi -tv-ohjelman vaihtuvana journalistijäsenenä Ruben Stillerin juontokaudella ja on ollut Pyöreä pöytä -radio-ohjelman vakiokeskustelijoita ohjelman alusta alkaen, vuodesta 2007.

Hazard osallistui Amazing Race Suomi -tosi-tv-ohjelmaan, joka esitettiin Nelonen-kanavalla ja Ruudussa syksyllä 2024, parinaan näyttelijä Leea Klemola.

 Kohut 
Tony Halme -kolumni 
Tammikuussa 2010 Hazard kirjoitti Iltalehdessä kolumnin, jonka useat kokivat halventavan juuri kuollutta Tony Halmetta. Kolumnista tehtiin ennätysmäärä, 120 kantelua Julkisen sanan neuvostolle. Tony Halmeen äidin mukaan hänen surunsa teki vielä raskaammaksi asian käsittelytapa julkisuudessa ja Hazardin kolumni oli ”ilkeydessään ja loukkaavuudessaan vertaansa vailla”. 

Neuvosto käsitteli Halmeen äidin tekemän valituksen ja antoi langettavan päätöksen maaliskuun lopussa 2010 äänin 10–1. JSN:n mielestä Hazardin kirjoitus rikkoi hyvää journalistista tapaa. Kalevan päätoimittaja Markku Mantila jätti paikkansa Julkisen sanan neuvoston varajäsenenä hänen lehtensä julkaistua JSN:n päätöksen puoli tuntia etuajassa.

Ministeriön kännykkävideot

Syksyllä 2018 Liikenne- ja viestintäministeriö tilasi Hazardilta ja Mikko Roihalta videoita, joissa Hazard ja Roiha esittelivät liikenteen infrakohteita, kuten Saimaan kanavaa, Porin satamaa ja Nelostietä. Videot oli kuvattu selfietikulla käsivaralta kännykällä ja niitä oli tarkoitus julkaista Youtubessa. Hazardille ja Roihalle maksettiin videoista 50 000 euroa ja lopulta niistä vain neljä julkaistiin.   

 Kritiikki Satu Rämön tuotantoa kohtaan 
Hengaillaan-viihdeohjelmassa vieraina olleet Kaarina Hazard ja Leea Klemola kommentoivat kärjekkään humoristiseen sävyyn juontajan esittämään kysymykseen uusimmasta menestyneen dekkaristi Satu Rämön romaanista, että eivät ole Rämön tuotantoa juuri lukeneet. Rämö pahoitti tästä mielensä. . Humoristiseen tyyliin esitetyt huomiot saivat aikaan kohun kirjailijoiden keskinäisestä solidaarisuuresta taloudellisten vaikeuksien aikana ja herättivät jälkikommentteissa lehtien sivuilla pohdintaa eri tavoin kaupallisuuteen ja taiteelliseen laatuun suhtautuvien taiteilijoiden valinnoista ja suhteista toisiinsa alalla.  Sekä Hazard että Klemola pahoittelivat pian aiheuttamaansa mielipahaa ja Satu Rämö totesi että tilanne oli hänen puoleltaan selvitetty.

 Kirjat 


 Hazard, Kaarina: Julkinen poru. Helsinki: Teos, 2011. 


 Roolit elokuvissa 
 Vuosi Elokuva Rooli 1995  Kasvoton mies  bensa-aseman asiakas 1998  Liian paksu perhoseksi  Kaisu Anneli Ketonen 2000  Pelon maantiede  Kristiina Kukkonen Viimeiset mitalit  Nurse 2007  Miehen työ  Asiakas / lääkäri 1 2008  8 päivää ensi-iltaan  näytelmän imettäjä 2009  Keinu kanssain  Postia pappi Jaakobille  Leila Sten 2010  Paha perhe  hoitaja 2011  Pussikaljaelokuva  kirppismyyjä 2012  Vares – Uhkapelimerkki  Selma Natunen 2014  Kummeli V  Justiina 2015  Kätilö  Keskimölsän akka 2017  Kuudes kerta  kiinteistövälitysfirman vastaanottovirkailija 2019  Kaksi ruumista rannalla  poliisipäällikkö

 Palkintoja ja tunnustuksia 
 Paras draamakäsikirjoitus, Venla 2007 yhteistyössä Leea Klemolan kanssa: Hopeanuolet
 Aleksis Kiven Seuran Eskon puumerkki -palkinto 2010.
 Ehdolla Pohjoismaisen elokuva- ja televisiorahaston palkinnon saajaksi parhaasta käsikirjoituksesta yhdessä Leea Klemolan kanssa: Myrskyn jälkeen
 Parhaan käsikirjoittajan Kultainen Venla -palkinto 2017 yhdessä Leea Klemolan kanssa Myrskyn jälkeen -sarjasta.
 Parhaan naisnäyttelijän Kultainen Venla -ehdokkuus 2017 Myrskyn jälkeen -sarjasta.
 Minna Canth -palkinto 2018

 Lähteet 

 Aiheesta muualla 
 Kuohuttava Kaarina Hazard. Ylen Elävä arkisto.
 Anu-Elina Lehti: ﻿Pysy vihaisena, Hazard! Vihreä lanka 17.9.2010.
 Kuusi kuvaa Kaarina Hazardin elämästä 17.7.2022 Yle Radio 1

Luokka:Suomalaiset kolumnistit
Luokka:Suomalaiset näyttelijät
Luokka:Suomalaiset tietokirjailijat
Luokka:Vuonna 1966 syntyneet
Luokka:Elävät henkilöt